19/03/2014 | Administración LocalMunicipal
Mesía
Anuncio de emprazamento interesados recurso contencioso administrativo procedemento ordinario 000020/2014

En data 5 de marzo de 2014 recíbese neste concello escrito do Xulgado Contencioso Administrativo nº 1 da Coruña no que se comunica a interposición de recurso contencioso - administrativo por D. Javier Borja Antoñana Jemes contra o acordo da Xunta de Goberno Local de data 26 de novembro de 2013 de concesión de licenza urbanística para legalización de obra e licenza provisional de actividade de edificación de uso industrial de taller de carpintería de madeira iniciado a instancia de Harold David Othmani Lezama, S. L. No citado escrito solicitase que se proceda á remisión do expediente, ó emprazamento de cantos aparezan como interesados no expediente, e que se comunique a posible existencia doutros recursos nos que podan concorrer supostos de acumulación. Logo de ver o disposto nos artigos 38, 48, e 49 da Lei 29/1998 de 13 de xullo, reguladora da xurisdición contencioso - administrativa, en cumprimento da resolución do citado tribunal e en uso das facultades que me confire o artigo 21 da Lei 7/1985, de 2 de abril, reguladora das bases do réxime local, RESOLVO: Primeiro.- A remisión da copia do expediente administrativo ó Xulgado Contencioso Administrativo, nº 1 da Coruña completo, foliado e con índice de documentos, tal como se lle require, de conformidade co artigo 48 da Lei 29/98, de 13 de xullo. Segundo.- En cumprimento do disposto no artigo 49 da Lei 29/1998, de 13 de xullo, notificar a presente resolución á Axencia de Protección da Legalidade Urbanística, ó Servizo de Calidade e Avaliación Ambiental da Xefatura Territorial da Coruña da Consellería de Medio Ambiente, Territorio e Infraestruturas e á Carpintería Ramón García, S. L. no prazo de cinco días, emprazándoos para que poidan comparecer e persoarse como demandados no prazo de nove días ante o referido Xulgado, e publicar o correspondente anuncio no BOP para xeral coñecemento e publicidade a efectos de que calquera persoa que se considere interesada poida comparecer e se persoe ante o referido Xulgado no prazo dos nove días seguintes á publicación do correspondente anuncio. Terceiro.- Comunicar ó Xulgado, ós efectos da posible acumulación prevista no artigo 38 da citada Lei 29/1988, que consultados os arquivos obrantes neste Concello, consta a existencia de recurso contencioso - administrativo interposto por D. Javier Borja Antoñana Jemes ante o Tribunal Superior de Xustiza de Galicia, sección 2ª do contencioso administrativo, contra a Orde do 26 de decembro de 2012 da Consellería de Medio Ambiente, Territorio e Infraestruturas sobre aprobación definitiva do PXOM de Mesía, procedemento ordinario 4199/2013, recurso contencioso - administrativo interposto por D. Javier Borja Antoñana Jemes contra as resolucións de alcaldía de data 12 de setembro de 2013, de data 3 de setembro de 2013, resolución de data 3 de setembro de 2013 aprobatoria do Proxecto de Equidistribución do S-03 ARS-03 e decreto de alcaldía de data 24 de xullo de 2013, desestimatorio do recurso de reposición interposto contra acordo da Xunta de Goberno de data 23 de maio de 2013, procedemento ordinario 206/2013, así como recurso contencioso-administrativo interposto por D. Javier Borja Antoñana Jemes contra a resolución de aprobación do Plan Parcial do sector de solo urbanizable S-03 ARS-03, no lugar de O Campo, que desenvolve o Plan Xeral de Ordenación Municipal deste concello, procedemento ordinario 00004641/2013. MESÍA, 11 de marzo de 2014. O alcalde, D. Mariano Iglesias Castro.